b'\n_START_ARTICLE_\nScuderia Milano\n_START_PARAGRAPH_\nScuderia Milano je nakdanje italijansko dirka\xc5\xa1ko mo\xc5\xa1tvo, ki je med letoma 1947 in 1953 nastopalo na dirkah Veliko nagrado in Formule 1, ve\xc4\x8dinoma z dirkalniki Maserati, nekajkrat pa tudi z dirkalnikom lastne izdelave Milano. Skupno so nastopili na sedemintridesetih dirkah, na katerih so dosegli tri zmage in \xc5\xa1e dve uvrstitvi na stopni\xc4\x8dke, na prvenstvenih dirkah Formule 1 pa je bila edina uvrstitev med dobitnike to\xc4\x8dk peto mesto Feliceja Bonetta na dirki za Veliko nagrado \xc5\xa0vice 1950. Vse tri zmage so dosegli v sezoni 1948 na argentinskih dirkah za Veliko nagrado Generala Juana Per\xc3\xb3na in Veliko nagrado Eve Duarte Per\xc3\xb3n, Luigi Villoresi, ter Veliko nagrado Generala San Mart\xc3\xadna, Giuseppe Farina.'